Silvio Berluskoni
Silvio Berluskoni (itāļu: Silvio Berlusconi; dzimis 1936. gada 29. septembrī Milānā, Itālijā, miris 2023. gada 12. jūnijā Milānā) bija Itālijas uzņēmējs un politiķis, bijušais Itālijas premjerministrs. Viņa vadītā valdība bija visilgāk funkcionējošā visā Itālijas vēsturē. Berluskoni piederēja daudzi lielākie Itālijas plašsaziņas līdzekļi, bankas un citas kompānijas. Viens no pazīstamākajiem Berluskoni īpašumiem bija futbola klubs AC Milan.